"Izesushi" ร้านซูชิใน Otaru ซ่อนตัวอยู่ย่านที่อยู่อาศัย อยู่ในหลืบหน่อย แต่หาไม่ยากมากนักครับ

 ร้านค่อนข้างใหญ่ มี 2เค้าเตอร์ รับได้รอบละ 6คน 
เสิร์ฟแบบ Omakase มีเมนู A la carte สั่งเพิ่มได้ 
มีแบบนั่งโต๊ะด้วย แต่ถ้าจะกินเป็นคอร์สไม่แนะนำ 
นั่งเค้าเตอร์ดูเค้าเตรียมของ ปั้นให้ทีละคำๆดีกว่า ได้คุยกับเชฟด้วย ได้อารมณ์กว่าเยอะครับ

 มื้อเย็นมี 3ราคาให้เลือก มีซาชิมิ จานเรียกน้ำย่อยอาหารร้อนต่างๆ แต่ละชุดจะต่างกันที่จำนวนคำกับวัตถุดิบที่ใช้ ถ้าเทียบกับราคาถือว่าคุ้มค่ามากๆ
 ส่วนมื้อกลางวัน นิกิริล้วน 16คำ มีซุปใสใส่หัวกุ้งมาให้ตอนท้าย ไม่มีมากิหรือไข่หวานเลย ไม่ใช่ซูชิแบบเอโดะมาเอะ หน้านิกิริแปลกๆเยอะเลย
 สั่ง Kohadaเพิ่ม 1คำเอามาชิมให้หายอยากหน่อย
เพราะในคอร์สมี Hikarimonoหรือปลาหนังเงินแค่คำเดียวคือซาบะดอง สั่งหอยนางรมเพิ่มอีก 2ตัว 
 
 ที่ดูแปลกๆคือที่กดปรุงรส เป็นขวดยาวๆใส่เครื่องปรุง อย่างเกลือ เครื่องเทศ ตั้งอยู่บนตรงเค้าเตอร์ เชฟเค้าจะใช้กดเอา ปริมาณเป๊ะๆ ไม่ต้องใช้มือกะ


 ซูชิสไตล์ฮอกไกโด เน้นที่ของสด ของดีในท้องถิ่น 
ปลาเดิมๆ ไม่เอจ ข้าวรสอ่อนมากเพื่อเข้ากับปลาที่ไม่ค่อยมีรสเช่นกัน ไม่ค่อยจี๊ดจ๊าดถูกใจเท่าไหร่
 ก็ถือว่าเป็นซูชิอีกแนวที่น่าลอง ได้ชิมของดังของฮอกไกโดครบเลย เชฟน่ารัก บรรยากาศผ่อนคลายสบายๆ ไม่ค่อยเครียดดี ที่สำคัญ คุ้มค่ามากครับ